เสรีพิศุทธ์ เตมียเวส

พลตำรวจเอก ดร. เสรีพิศุทธ์ เตมียเวส (ชื่อเล่น: ตู่, เกิด 3 กันยายน ค.ศ. 1948) (ชื่อเดิม: เสรี เตมียเวส) สมาชิกสภาผู้แทนราษฎรแบบบัญชีรายชื่อ หัวหน้าพรรคเสรีรวมไทย อดีตผู้บัญชาการตำรวจแห่งชาติ อดีตนายตำรวจราชองครักษ์พิเศษ อดีตสมาชิกคณะมนตรีความมั่นคงแห่งชาติ เจ้าของฉายา "วีรบุรุษนาแก" และ " มือปราบตงฉิน และเป็นที่รู้จักในการ เรื่องการเรียกร้องให้ยกเลิกเกณฑ์ทหารในประเทศไทย หรือ ปฏิรูปกองทัพ ให้เปลี่ยนเป็นระบบสมัครใจ
คำพูด

เราทำงานก็ไม่ต้องการรับรางวัล ไม่ต้องการให้สังคมยกย่อง เราทำความดีเพื่อความดี เพื่อความถูกต้องและสิ่งต่าง ๆ ก็จะตามมาสนองเราเอง
พ.อ.วินธัย สุวารี เนี่ย ไอ้หนูเอ้ย ไปเรียนมาใหม่ ยังเด็กเหลือเกินสำหรับผม ขนาดผู้บังคับบัญชาเขา อย่างผู้บัญชาการทหารบก ยังห่างกับผม 12 รุ่นเลย แล้ววินธัยจะห่างกับผมกี่รุ่น เป็นรุ่นหลานเลย สมัยผมเป็น ผบ.ตร.เนี่ย พล.อ.อภิรักษ์ ยังเป็นพันเอกพิเศษ วินธัยยังเป็น ร้อยเอกอยู่เลย เพราะฉะนั้น อย่าทะลึ่งกับพล.ต.อ.ให้มากนัก หัดรู้จักผู้หลักผู้ใหญ่บ้าง แล้วไม่เข้าใจกกันหรอ ไอ้คำว่าอีแอบ ผมเห็นโฆษกกองทัพบก ออกมาพูดว่า ไม่ได้แอบ ก็นั่งรถไปแจ้งความดำเนินคดี พวกนี้ไม่เข้าใจภาษาเลย คำว่าอีแอบ คือไปแอบเขาทำ ไม่ว่าจะนั่งรถไป คลานไป หรือแอบประชุม พูดง่ายๆว่าทำกันข้างเดียว เขาเรียกว่าอีแอบ
เพราะ กกต.พิมพ์บัตรเลือกตั้งไม่ทันว่า ตนไม่เห็นด้วยที่จะมีการเลื่อนการเลือกตั้ง ขณะนี้พรรคการเมืองและประชาชนเขารอการเลือกตั้ง กกต.จะอ้างพิมพ์บัตรไม่ทันไม่ได้ ใครเป็นคนสร้างปัญหานี้ให้ยุ่งยาก จากเดิมที่ใช้เบอร์เดียวทั่วประเทศก็มาเปลี่ยนเป็น 350 เบอร์ คนคิดโกงการเลือกตั้งเท่านั้นที่คิดกติกาออกมาแบบนี้ได้ ตอนที่ กกต.ประชุมร่วมกับพรรคการเมือง มีการเสนอให้ใช้เบอร์เดียวทั่วประเทศก็ไม่ดำเนินการ ทีเรื่องเขตเลือกตั้งดันเอามาตรา 44 มาใช้ แต่เรื่องนี้กลับไม่ใช้ ตนตั้งข้อสังเกตว่าที่ไม่ใช้มาตรา 44 อาจเป็นเพราะต้องการให้พรรคที่คิดสืบทอดอำนาจได้ประโยชน์หรือไม่ วันนี้หากให้จัดการเลือกตั้งทุกพรรคพร้อม แต่พรรคที่คิดสืบทอดอำนาจเป็นฝ่ายที่ไม่พร้อม อย่ามาอ้างเหตุผลอื่นไม่มีใครเขาเชื่อ นี่อยู่มา 5 ปี ด้วยวิธีปล้นอำนาจเขามายังไม่พออีกหรือ วันไหนถ้าตนอยู่ในอำนาจแล้วมีคนคิดกบฏตนจะเป็นผู้จัดการเอง ยืนยันหากมีการเลื่อนเลือกตั้งออกไปตามที่มีกระแสข่าว รับรองมีปัญหาแน่ เพราะประชาชนจะลุกฮือเพราะเขาอยากเลือกตั้งกันแล้ว
คำคมเกี่ยวกับ เสรีพิศุทธ์ เตมียเวส
ผมคิดว่าการทำลายความเข้มแข็งของระบบตรวจสอบโดยคิดแต่ประโยชน์ทางการเมืองเป็นเรื่องที่เห็นแก่ตัวเกินกว่าจะรับได้ เรื่องนี้ปัญหาอยู่ที่คนใช้กฎหมาย ท่านก็ไปเล่นงานคนที่ใช้กฎหมายไปในทางที่ผิด ท่านต้องไปบอก พล.อ.ประยุทธ์ให้ไปฟ้องร้องดำเนินคดีเลย จะได้ไม่เป็นเยี่ยงอย่างที่ไม่ดีต่อไป แต่อย่าใช้วิธีปกป้องทางการเมืองด้วยการทำลายระบบตรวจสอบที่เข้มแข็งของ กมธ.

เชาว์ มีขวด

ในทางกลับกัน ลักษณะการแสดงออก ของ พล.ต.อ.เสรีพิศุทธ์ มีการแสดงออกเป็นไปในทางตรงข้ามกัน ทั้งๆที่ เป็นผู้ใหญ่กว่า และขณะนี้อยู่ในสถานะบุคคลสาธารณะด้วยนั้น แต่เชื่อว่าสังคมจะเป็นผู้พิจารณาเองตามภาพที่ปรากฏเพราะเรื่องในลักษณะนี้ อาจมองได้หลายมุม ตามความคิดของแต่ละคน แต่ขอย้ำให้ทราบว่า ทหารเป็นส่วนหนึ่งของสังคมไทย และจะยังคงมุ่งมั่นทำหน้าที่ดูแลให้บ้านเมืองสงบเรียบร้อย เอื้ออำนวยให้ทุกภาคส่วนได้ทำหน้าที่ของตนเองในห้วงเวลาที่สำคัญของประเทศต่อไป

วินธัย สุวารี

พล.ต.อ.เสรีพิศุทธ์ มีอำนาจในการเรียก พล.อ.ประยุทธ์และ พล.อ.ประวิตรหรือไม่ หรือกระทำการนอกเหนือไปจากที่กฎหมายบัญญัติไว้หรือไม่ โดยนายสนธิญาระบุว่า ได้ยื่นเรื่องสอบถามในกรณีดังกล่าวไปยังนายชวนตั้งแต่วันที่ 30 ต.ค.แล้ว แต่กลับไม่ได้รับคำตอบ ดังนั้นจึงจำเป็นต้องยื่นเรื่องให้ผู้ตรวจการแผ่นดินดำเนินการแสวงหาข้อเท็จจริง

สนธิญา สวัสดี
อ้างอิง